বেলুচিস্তানে পৃথক বোমা বিস্ফোরণে নিহত অন্তত ২৮
পাকিস্তানের বেলুচিস্তানে পৃথক দুটি বোমা বিস্ফোরণে অন্তত ২৮ জন নিহত এবং ৪০ জনের বেশি আহত হয়েছে।
আজ বুধবার দুপুরের পরে পিশিন ও কিলা সাইফুল্লাহ শহরে এ দুটি বিস্ফোরণের ঘটনা ঘটে বলে পাকিস্তানি গণমাধ্যম জিও নিউজ জানিয়েছে।
পুলিশ জানায়, প্রথম বিস্ফোরণটি হয় পিশিন শহরে স্বতন্ত্র প্রার্থী আসফান্দিয়ার কাকারের নির্বাচনী অফিসের বাইরে।
এতে অন্তত ১৫ জন নিহত ও ৩০ জন আহত হয়েছেন।
এর কিছুক্ষণ পরেই কিলা সাইফুল্লাহে দ্বিতীয় বিস্ফোরণের খবর পাওয়া যায়।
শহরের ডেপুটি কমিশনার ইয়াসির বাজাই বলেন, জামিয়ার-ই-উলামার (ফজল) নির্বাচনী অফিসের বাইরে বিস্ফোরণে ১২ জন নিহত হয়েছেন।
আগামীকাল বৃহস্পতিবার পাকিস্তানের সাধারণ নির্বাচনের আগের দিনে এ বোমা বিস্ফোরণের খবরে দেশটির তত্ত্বাবধায়ক সরকারের প্রধানমন্ত্রী আনোয়ার-উল-হক কাকার নিন্দা জানিয়েছেন,
তবে সরকার শান্তিপূর্ণভাবে সাধারণ নির্বাচন পরিচালনা করতে বদ্ধপরিকর বলে জানিয়েছেন তিনি।

পাকিস্তানের বেলুচিস্তানে পৃথক দুটি বোমা বিস্ফোরণে অন্তত ২৮ জন নিহত এবং ৪০ জনের বেশি আহত হয়েছে।